Exene Cervenka

Exene Cervenka (syntynyt Christene Lee Cervenka, s. 1. helmikuuta 1956, Chicago, Illinois) on Yhdysvaltalainen rock-laulaja ja runoilija. Hän on parhaiten tunnettu X-yhtyeen laulajana, joka oli yksi 1970-luvun ja varhaisista 1980-luvun Kalifornian punk-musiikin suosion keskeisistä nimistä. Cervenka on julkaissut urallaan myös sooloalbumeja, perustanut useita sivuprojekteja sekä kirjoittanut runokirjoja. 
Elämä ja ura.
Varhaiset vuodet.
Christine Cervenka syntyi 1. helmikuuta 1956 Chicagossa ja kasvoi pääosin Tallahasseessa, Floridassa, ennen kuin muutti Santa Monicaan, Kaliforniaan kesällä 1976. Paikallisessa runotyöpajassa Cervenka tapasi John Doen, ja siitä sai alkunsa yhtye, josta myöhemmin tuli X. Molempien jakaessa lauluvastuun (Doe soitti samalla myös bassoa), Doen ystävä Billy Zoom toi mukaan Duane Eddyn tyylisen kitarasoundin, ja rumpali D.J. Bonebraken liityttyä mukaan X syntyi vuonna 1977. 
Ura.
Cervenka muutti etunimensä kirjoitusasua muotoon "Exene", ja yhtye nousi Hollywoodin punk-liikkeen kärkeen. X:n soundi erottui kuitenkin punkin valtavirrasta, koska mukaan sekoittui vaikutteita myös countrysta ja rockabillysta. Yhtye erottui myös Exenen runollisten sanoitusten ansiosta. Exene on taiteilijana ennenkaikkea runoilija. Hänen kiinnostuksensa kieleen, rytmiin ja outoihin kuvastoihin heijastui suoraan X-yhtyeen musiikkiin. Monet pitävätkin häntä punkin ”beat-runoilijana”, Cervenkan tekstit eivät olleet vain kapinallisia, vaan monitasoisia ja ironisia ja joskus jopa mystisiä. Yhtyeen kahta ensimmäistä albumia "Los" "Angeles (1980), Wild Gift (1981)" pidetään yleisesti punkin klassikkoina, vaikka ne ilmestyessään eivät olleet kaupallisia menestyksiä. 
Vuonna 1982 Cervenka julkaisi kirjan "Adulterers Anonymous" yhdessä Lydia Lunchin kanssa. Vuonna 1982 julkaistua X albumia "Under the Big Black Sun", Exene pitää henkilökohtaisesti uransa tärkeimpänä, koska albumin kappaleisiin vaikutti suuresti hänen vanhemman siskon kuolema auto-onnettomuudessa vuonna 1980. Levyä seurasi albumi "More Fun in the New World" (1983) albumi, jonka teon aikana Cervenka ja Doe menivät naimisiin. 
X:n ohella Cervenka oli mukana country-sivuprojektissa The Knitters, jonka levy "Poor Little Critter on the Road" ilmestyi vuonna 1985. Samana vuonna hän julkaisi runokokoelman "Twin Sisters" yhdessä runoilija Wanda Colemanin kanssa. 1980-luvun loppua kohden sekä Cervenkan ja Doen avioliitto, että X:n alkuperäinen kokoonpano hajosivat kitaristi Billy Zoomin lähdön myötä. Tämän jälkeen Cervenka aloitti soolouran, josta syntyivät ensin levyt "Old Wives’ Tales" (1989) ja "Running Sacred" (1990).
Pienen tauon jälkeen Cervenka, Doe ja Bonebrake elvyttivät X:n takaisin. 1990-luvun alussa ilmestyi uusi studioalbumi "Hey Zeus!" (1993) sekä akustinen "Unclogged" (1995). Myöhemmin myös Zoom palasi kokoonpanoon, ja alkuperäinen X-yhtye oli kasassa jälleen, vaikka uusia studiolevyjä ei julkaistu pitkään aikaan. Yhtye teki keikkoja ahkerasti. Tänä aikana Cervenka perusti uuden mutta lyhytikäisen bändin nimeltä Auntie Christ, jossa hän soitti myös kitaraa. Mukana olivat Bonebrake ja Rancid-yhtyeen basisti Matt Freeman, joka oli tunnettu X-fani. Vuonna 1996 Cervenka julkaisi kolmannen sooloalbuminsa "Surface to Air Serpents".
2000-luvun alussa Cervenka perusti uuden musiikillisen sivuprojektin nimeltä Original Sinners. Hän julkaisi myös useita runokirjoja, kuten "Virtual Unreality" (Henry Rollinsin 2.13.61-kustantamon kautta), "A Beer on Every Page" ja "Just Another War". Viimeksi mainittu oli yhteistyö Pulitzer-ehdokas, valokuvaaja Kenneth Jarecken kanssa. Kirjassa Cervenka kommentoi Jarecken ottamia Persianlahden sodan kuvia. 
The Knitters teki paluun vuonna 2005 albumilla "The Modern Sounds of the Knitters", ja seuraavana vuonna Cervenka julkaisi sooloalbumin "Sev7en". Vuonna 2009 ilmestyi sooloalbumi "Somewhere Gone", ja vuonna 2011, sooloalbumi "The Excitement of Maybe", jolla vierailivat muun muassa The Blasters-yhtyeen Dave Alvin ja jazzbasisti Christian McBride.
Yksityiselämä.
Cervenka meni naimisiin yhdysvaltalaisen näyttelijä Viggo Mortensenin kanssa ja heille syntyi vuonna 1988 poika. Cervenka ja Mortensen erosivat vuonna 1998.
Kesäkuuta 2009 Cervenka kertoi saaneensa diagnoosin multippeliskleroosista (MS-taudista). Vuonna 2011 Cervenka kertoi, että hänet saatettiin olla diagnosoitu väärin. Siitä huolimatta hänen oli peruttava kevään 2011 kiertue MS-tautiin liittyvien ongelmien vuoksi. Vuonna 2015, X-yhtyeen laulaja John Doe kertoi, että diagnoosi oli ollut virheellinen ja että Cervenka oli konsultoinut muita lääkäreitä, jotka eivät olleet pystyneet tekemään selvää diagnoosia.